6.4.2022.
LV
Eiropas Savienības Oficiālais Vēstnesis
C 152/139
1.5.
EESK norāda, ka nozīmīga loma ir atjaunojamajiem energoresursiem, tostarp biodegvielai, kas ir tūlītēji pieejams un cenu ziņā saprātīgs risinājums, it īpaši attiecībā uz lielas noslodzes transportlīdzekļiem un tālsatiksmes kravu autopārvadājumiem.
Ir jāpievērš uzmanība visu alternatīvo un atjaunojamo degvielu radīto siltumnīcefekta gāzu pēdai.
1.6.
Elektrotīkla modernizācijai ir jābūt neatliekamai prioritātei, lai veicinātu ātrās uzlādes staciju izvietošanu, kā arī ūdeņraža un citu alternatīvo degvielu ražošanu.
Turklāt ir nepieciešams uzstādīt divvirzienu viedos skaitītājus, lai nodrošinātu elektroenerģijas plūsmu abos virzienos.
Ir jāpārskata plānošana un regulatīvās prasības, lai nepieļautu kavēšanos tīkla modernizācijā.
1.7.
Transporta dekarbonizācija vistiešākajā veidā ir saistīta ar zaļās elektroenerģijas ražošanas straujo pieaugumu; no klimata aizsardzības politikas viedokļa raugoties, elektromobilitāte ir lietderīgs risinājums tikai tad, ja tiek izmantota zaļā elektroenerģija, tāpēc ir būtiski palielināt ieguldījumus zaļajā elektroenerģijā.
Komisijai ir daudz intensīvāk jāpalīdz izstrādāt un apsvērt ražojošu patērētāju modeļus.
1.8.
Ir jāatbalsta apjomīgi valsts ieguldījumi pētniecībā un izstrādē, kā arī zinātniskajā un tehnoloģiskajā darbā, lai uzlabotu akumulatorus – īpaši to lielumu, jaudu un darbības ilgumu.
Ja pētniecības ceļā varētu samazināt litija nepieciešamību transportlīdzekļu akumulatoriem, tad samazinātos mūsu atkarība no ierobežotajiem pasaules krājumiem, ko nodrošina valstis ārpus ES.
Šī iespēja uzlabotu ES spējas strauji ieviest atjaunojamo energoresursu izmantošanu transportā, kas savukārt veicinātu ilgtspējīgu mobilitāti.
Turklāt steidzami ir vajadzīga pētniecība, izstrāde un tehnoloģijas attīstība, lai varētu izvērtēt un popularizēt visas iespējamās alternatīvās degvielas un aptvert visus transporta veidus.
Nebūtu prātīgi kļūt atkarīgiem no vienas vienīgas sistēmas.
Piemēram, būtu jāizpēta, kādas iespējas paver zaļais ūdeņradis.
1.9.
Lielākā daļa patērētāju par akumulatoru baterijas elektrotransportlīdzekļu iegādi būs pārliecināti tikai tad, kad zinās, ka ir izveidota atbilstoša uzlādes infrastruktūra.
Pat tiem patērētājiem, kuri reti veic ilgus pārbraucienus, ir jābūt pārliecinātiem, ka viņi ar akumulatoru baterijas elektrotransportlīdzekli var nobraukt lielu attālumu, ja rodas tāda vajadzība.
Tāpēc šī regula ir tik svarīga un ir pilnībā īstenojama visā Eiropas Savienībā.
1.10.
EESK uzsver, ka infrastruktūrai ir jābūt pilnīgi sadarbspējīgai visos aspektos un visā ES teritorijā.
Nav pieļaujama situācija, ka autovadītājiem savā automašīnā ir jātur dažādi adapteri, lai alternatīvo degvielu infrastruktūru varētu izmantot dažādās dalībvalstīs.
1.11.
Neatkarīgi no tā, ko Komisija norādījusi 5. panta 2. punktā, QR koda (Quick Response Code) iespēja ad hoc maksājumiem nav tāda maksājumu sistēma, kas Eiropas Savienībā tiktu plaši lietota.
EESK paredz, ka šī risinājuma izmantošana radīs piekļūstamības problēmas daudzām lietotāju grupām.
EESK iebilst pret situāciju, kurā QR koda izmantošana ir vienīgais veids, kā veikt ad hoc maksājumu.
Maksājumu karšu lasītājiem ir jābūt pieejamiem visiem ad hoc maksājumiem.
1.12.
Atjaunojamo energoresursu direktīvā sniegti skaidri aprēķini, lai noteiktu SEG emisijas, kas saistītas ar dažādām alternatīvajām degvielām.
Tomēr tie tikai nelielā mērā ietekmē iedzīvotāju lēmumus par pirkumiem, jo transportlīdzekļu SEG emisiju vērtības netiek minētas un ražotāju un pārdevēju apgalvojumi nav pietiekami pārbaudīti.
Šī situācija ir jānovērš.
1.13.
EESK pauž nožēlu, ka praktiski nav notikušas diskusijas par iedzīvotāju, kooperatīvu, kā arī arodbiedrību un darba devēju iespējamo ieguldījumu, neraugoties uz to, ka viens no Eiropas enerģētikas savienības mērķiem ir koncentrēties uz iedzīvotājiem un līdz ar to uz vietējiem risinājumiem, un neraugoties to, ka kļūst skaidrs, ka liela daļa elektroautomobiļu tiek uzlādēti mājās un darbavietā.
Tāpēc EESK uzskata, ka ir vajadzīga jauna stratēģija, kas vairāk atbilstu Eiropas enerģētikas savienības mērķiem koncentrēties uz iedzīvotājiem, lai mudinātu iedzīvotājus, kooperatīvus, arodbiedrības un darba devējus vairāk iesaistīties sadarbībā, kura paātrinātu transporta dekarbonizāciju.
2.
Komisijas priekšlikuma kopsavilkums 2.1.
ES.
ES iedzīvotāju ekonomiskā un sociālā labklājība ir atkarīga no tā, cik efektīva un lietderīga ir mobilitātes sistēma visā